**ΠΡΑΚΤΙΚΟ**

**της υπ’ αριθμ. 25/8-2-2015 τακτικής συνεδριάσεως**

**του Διοικητικού Συμβουλίου**

**του Αναγνωστηρίου Αγιάσου «Η ΑΝΑΠΤΥΞΗ»**

 Στην Αγιάσο και στο Γραφείο του Πνευματικού Κέντρου ΑΝΑΓΝΩΣΤΗΡΙΟ ΑΓΙΑΣΟΥ “Η ΑΝΑΠΤΥΞΗ” σήμερα στις 8 Φεβρουαρίου 2015, ημέρα της εβδομάδος Κυριακή και ώρα 11 π.μ., συνήλθε σε τακτική συνεδρίαση το Διοικητικό Συμβούλιο του Συλλόγου, ύστερα από πρόσκληση του Προέδρου, για συζήτηση και λήψη απόφασης στα διάφορα θέματα της ημερήσιας διάταξης.

 Διαπιστώθηκε ότι το Δ.Σ. είχε τη νόμιμη απαρτία, δεδομένου ότι ήταν παρόντα πέντε από τα επτά μέλη του, ήτοι: 1) Κλεάνθης Δ. Κορομηλάς, 2) Ευστράτιος Αν. Καζαντζής, 3) Παναγιώτης Μ. Κουτσκουδής, 4) Παναγιώτης Στ. Σκορδάς και 5) Δημοσθένης Γ. Σκλεπάρης. Απουσίαζαν η Ειρήνη Μ. Αργύρα και η Παναγιώτα Πρ. Μαϊστρέλλη. Παραβρέθηκαν και οι Νικόλαος Ανδρίκος, Ευστράτιος Σκουρκέας, Αλέκος Καφούνης και Ιωάννα Μαϊστρέλλη, εκ μέρους του ΚΕΣΑΜ.

**Απόφαση 61η: «Λειτουργία του ΚΕΣΑΜ.»**

Ο πρόεδρος, εισηγούμενος το μοναδικό θέμα της ημερήσιας διάταξης, έθεσε υπόψη του Δ.Σ. ότι η συνάντηση αυτή πραγματοποιείται επειδή προκύπτουν προβλήματα στην ορθή τήρηση του ταμείου του Ιδρύματος λόγω του μέχρι σήμερα τρόπου λειτουργίας του ΚΕΣΑΜ, ο οποίος πρέπει να ανακαθοριστεί και να προσαρμοστεί στα δεδομένα που επιβάλουν οι αλλαγές στη φορολογική νομοθεσία. Επισήμανε τις αντικειμενικές δυσκολίες στην παρακολούθηση της ταμειακής λειτουργίας του ΚΕΣΑΜ (ανάμειξη πολλών συνεργατών που ο καθένας τους έχει αναλάβει ένα αντικείμενο, χρονοτριβή στη διεκπεραίωση των υποθέσεων και στην εκπλήρωση των υποχρεώσεων προς τρίτους, έλλειψη εξειδικευμένων λογιστικών και φοροτεχνικών γνώσεων κλπ) και πρότεινε να ανατεθεί η γενικότερη διοικητική και λογιστική υποστήριξη του ΚΕΣΑΜ σε εξειδικευμένο εξωτερικό συνεργάτη, βάσει των διατάξεων του άρθρου 8 εδάφ. γ΄ του τροποποιηθέντος καταστατικού του σωματείου.

Ο πρόεδρος κάλεσε ύστερα το Διοικητικό Συμβούλιο να αποφασίσει σχετικά.

 Το Δ.Σ., αφού άκουσε την εισήγηση του προέδρου, ύστερα από ευρεία διαλογική συζήτηση, ομόφωνα

**Α Π Ο Φ Α Σ Ι Ζ Ε Ι**

*Να αναθέσει τη γενικότερη διοικητική και λογιστική υποστήριξη του ΚΕΣΑΜ σε εξειδικευμένο εξωτερικό συνεργάτη, βάσει των διατάξεων του άρθρου 8 εδάφ. γ΄ του τροποποιηθέντος καταστατικού του σωματείου.*

Για το σκοπό αυτό έγινε η απόφαση αυτή και υπογράφεται ως εξής:

 Ο ΠΡΟΕΔΡΟΣ ΤΑ ΜΕΛΗ

ΚΛΕΑΝΘΗΣ Δ. ΚΟΡΟΜΗΛΑΣ ΕΥΣΤΡΑΤΙΟΣ ΚΑΖΑΝΤΖΗΣ

 ΠΑΝΑΓΙΩΤΗΣ Μ. ΚΟΥΤΣΚΟΥΔΗΣ

 ΠΑΝΑΓΙΩΤΗΣ ΣΤ. ΣΚΟΡΔΑΣ

ΔΗΜΟΣΘΕΝΗΣ Γ. ΣΚΛΕΠΑΡΗΣ